CELEX: 32020D1115
Language: hu
Date: 2020-07-24 00:00:00
Title: A Tanács (EU) 2020/1115 határozata (2020. július 24.) az Európai Unió által az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodással létrehozott vegyes bizottságban a megállapodás 1. és 4. jegyzőkönyve módosításainak elfogadásával kapcsolatban képviselendő álláspontról

29.7.2020   
               
               
                  HU
               
               
                  Az Európai Unió Hivatalos Lapja
               
               
                  L 244/16
               
            
         A TANÁCS (EU) 2020/1115 HATÁROZATA
         (2020. július 24.)
         az Európai Unió által az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodással létrehozott vegyes bizottságban a megállapodás 1. és 4. jegyzőkönyve módosításainak elfogadásával kapcsolatban képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben a 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodást az Európai Közösség a 97/126/EK tanácsi határozat (1) révén megkötötte, és a megállapodás 1997. január 1-jén hatályba lépett.
                  
               
                     (2)
                  
                  
                     A megállapodás 34. cikke alapján a megállapodás 31. cikke alapján létrehozott vegyes bizottság (a továbbiakban: a vegyes bizottság) módosíthatja a megállapodás jegyzőkönyveinek rendelkezéseit.
                  
               
                     (3)
                  
                  
                     Tárgyalásokat követően az Unió és a Feröer szigetek helyi kormánya megállapodott a megállapodás jegyzőkönyvei – nevezetesen a Közösségben szabad forgalomba bocsátott vagy a Feröer-szigetekre importált egyes halakra és halászati termékekre alkalmazandó vámelbánásról és vámszabályokról szóló 1. jegyzőkönyv és az 1. jegyzőkönyvben felsoroltaktól eltérő egyes mezőgazdasági termékek behozatalára alkalmazandó különleges rendelkezésekről szóló 4. jegyzőkönyv – egyes rendelkezéseinek módosításáról. E módosítások célja, hogy mindkét Fél számára bővítsék a piacra jutás terjedelmét a kiválasztott termékek tekintetében.
                  
               
                     (4)
                  
                  
                     A vegyes bizottság határozatot tervez elfogadni az 1. és 4. jegyzőkönyv módosításairól.
                  
               
                     (5)
                  
                  
                     Helyénvaló meghatározni az Unió által a vegyes bizottságban a megállapodás 1. és 4. jegyzőkönyve módosításainak elfogadásával kapcsolatban képviselendő álláspontot, mivel az említett jegyzőkönyveket módosító határozat kötelező érvényű lesz az Unióra nézve,
                  
               ELFOGADTA EZT A HATÁROZATOT:
         
            Egyetlen cikk
            A vegyes bizottságban az egyrészről az Európai Közösség, másrészről Dánia kormánya és a Feröer szigetek helyi kormánya között létrejött megállapodáshoz csatolt 1. és 4. jegyzőkönyv módosításaival kapcsolatban az Unió által képviselendő álláspont a vegyes bizottság határozattervezetén alapul (2).
         
         
            Kelt Brüsszelben, 2020. július 24-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 97/126/EK határozata (1996. december 6.) az egyrészről az Európai Közösség, másrészről Dánia kormánya és a Feröer-szigetek helyi kormánya között létrejött megállapodás megkötéséről (HL L 53., 1997.2.22., 1. o.).
         
            (2)  Lásd az ST 9385/20 számú dokumentumot a http://register.consilium.europa.eu oldalon.